

Na temelju članka 3. Odluke o raspolaganju nekretninama („Službeni glasnik Općine Rakovica“ broj 12/21, godina izdavanja VII), članka 391. stavka 1. Zakona o vlasništvu i drugim stvarnim pravima (''Narodne novine'', 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 48. stavka 2. Zakon o lokalnoj i područnoj (regionalnoj) samoupravi (''Narodne novine'', broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članaka 24. i 71. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 - godina izdavanja VII, 12/21 - godina izdavanja VII,  7/22 - godina izdavanja VIII i 3/23), Općinsko vijeće Općine Rakovica na svojoj 24. sjednici održanoj dana 29. siječnja 2024.godine, donosi

**ODLUKU**

**o prodaji poljoprivrednog zemljišta**

**Članak 1.**

Ovom Odlukom odobrava se prodaja općinskog poljoprivrednog zemljišta, a koje nekretnine su upisane u zemljišnim knigama Općinskog suda u Karlovcu, Zemljišnoknjižni odjel u Slunju, i to u:

**1. k. o. Drežnik 1:**

- k. č. br. 2803/1 , površine 5996 m2, početne natječajne cijene od 26.000,00 EUR

**2. k. o. Rakovica 1:**

- k. č. br. 1064/2, površine 898 m2, početne natječajne cijene od3.890,00 EUR

**Članak 2.**

Uplata kupoprodajnog iznosa može se izvršiti obročno i to za iznos od 1.327,23 EUR do 3.981,68 EUR do najviše 5 jednakih mjesečnih obroka, a iznosi veći od 3.981,68 EUR do najviše 10 jednakih mjesečnih obroka.

**Članak 3.**

Zadužuje se Jedinstveni upravni odjel za provođenje natječajnog postupka i pripremu potrebne dokumentacije za donošenje odluke o izboru najpovoljnije ponude.

**Članak 4.**

Ova Odluka stupa na snagu osmi dan od dana donošenja, a objaviti će se u ''Službenom glasniku Općine Rakovica''.

KLASA: 945-04/24-01/01

URBROJ: 2133-16-3-24-3

Rakovica, 29. siječanj 2024.

PREDSJEDNIK OPĆINSKOG VIJEĆA

Zoran Luketić, bacc. oec.