**Z A P I S N I K**

sa **23.sjednice** Općinskog vijeća Općine Rakovica održane **27.prosinca 2023.** godine, u Vijećnici Općine Rakovica, Rakovica 7 s početkom rada u **12,00 sati.**

**Sjednici su nazočni vijećnici**: Zoran Luketić, Milan Hodak, Ante Franjković, Blanka Pavlić, Semir Čović, Ivan Vuković, Davor Salopek i Josipka Vuković

**Sjednici nije nazočan:** Damir Špehar

**Ostali nazočni**: Mihovil Bićanić općinski načelnik, Ana Grašić, pročelnica JUO, Mihaela Stepić administrativna tajnica, savjetnica za proračun i financije Magdalena Bićanić, Marko Župan direktor Rakovica d.o.o. i Ivan Hodak direktor Spelekom d.o.o.

Predsjednik Zoran Luketić otvara 23. Sjednicu, pozdravlja nazočne, konstatira da je na sjednici nazočno 8 vijećnika i postoji kvorum pa se prelazi na

UTVRĐIVANJE DNEVNOG REDA:

Vijećnici su prijedlog dnevnog reda dobili uz poziv, te bi isti bio slijedeći:

1.Vijećnička pitanja i prijedlozi

2. Usvajanje zapisnika s 22. sjednice Općinskog vijeća

3. Odluka o II. Izmjenama i dopunama proračuna općine Rakovica za 2023. godinu

4. Odluka o izmjeni Programa javnih potreba u kulturi općine Rakovica za 2023.godinu

5. Odluka o izmjeni i dopuni Programa utroška šumskog doprinosa u 2023. godini

6. Odluka o izmjeni i dopuni Programa korištenja sredstava od raspolaganja poljoprivrednim zemljištem u vlasništvu države na području Općine Rakovica u 2023. godini

7. Odluka o izmjeni Programa održavanja komunalne infrastrukture u 2023. godini

8. Program građenja komunalne infrastrukture za 2023. godinu

9.Odluka o izmjeni i dopuni Programa financiranja izrade Prostornog plana uređenja Općine Rakovica i poboljšanja infrastrukturno nedovoljno opremljenih i/ili neopremljenih naselja na području Općine Rakovica u 2023. Godini

10. Odluka o izmjeni i dopuni Programa financiranja izrade prostornog plana uređenja općine Rakovica i poboljšanja infrastrukturno nedovoljno opremljenih i/ili neopremljenih naselja na području općine Rakovica u 2023. godini

11. Odluka o izradi IX. Izmjena i dopuna prostornog plana uređenja Općine Rakovica

12. Odluka o izradi II. Izmjena i dopuna Urbanističkog plana uređenja turističke zone Drežničko Selište-Čatrnja

13. Odluka o isplati kapitalne pomoći Spelekom d.o.o.

14. Odluka o isplati kapitalne pomoći Rakovica d.o.o.

15. Odluka o usvajanju Strategije zelene urbane obnove Općine Rakovica

16. Odluka o oslobađanju obveze plaćanja komunalnog doprinosa – Marko Hodak

17. Odluka o izmjeni Socijalnog programa Općine Rakovica za 2023. Godinu

**ZAKLJUČAK: Predloženi Dnevni red 22. sjednice Općinskog vijeća Općine Rakovica prihvaća se jednoglasno /s 8 glasova ZA, 0 glasova PROTIV i 0 SUZDRŽANIH glasova**

1. **Vijećnička pitanja i prijedlozi**

Vijećnica Blanka Pavlić pozdravlja sve nazočne te postavlja pitanje vezano uz Prostorni plan Općine Rakovica, zanima ju zašto u njemu ima toliko kočnica i raznih nebuloza kao npr. Bitno je u kojem smjeru je okrenuta kuća kako bi se dobila građevinska dozvola. Smatra da bi se pravilnik trebao izmijeniti jer ide na štetu građanima. Općinski načelnik Mihovil Bićanić odgovara da se slaže, kod izmjena Prostornog plana doći će i do izmjena u Pravilniku.

Vijećnik Milan Hodak pita da li će biti moguće uz autobusnu stanicu u Čatrnji staviti javnu rasvjetu jer se jako slabo vidi tokom noći. Općinski načelnik Mihovil Bićanić odgovara da ima u planu postaviti rasvjetu gdje god je potrebno, kako postoji stup na ulazu u Selište Drežničko može se provući stup preko puta, prozore na kućicama naknadno se izrežu.

Predsjednik Općinskog vijeća Zoran Luketić postavlja pitanje vezano uz dječji vrtić i planirano za sljedeću godinu. Općinski načelnik Mihovil Bićanić odgovara da je u planu nadogradnja vrtića, odnosno proširenje na postojeći parking, a parking za djelatnike bi se preselio. Za sada imamo 10ak djece koja prelaze maksimum kapaciteta postojećeg vrtića.

Kako daljnih pitanja i prijedloga nije bilo prelazi se na sljedeću točku dnevnog reda.

1. **Usvajanje zapisnika s 22. sjednice Općinskog vijeća**

Vijećnici su zapisnik dobili uz poziv za sjednicu / u skraćenom pismenom obliku i tonski snimak na CD-u) pa predsjednik isti daje na raspravu, a kako nije bilo primjedbi donosi se

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se zapisnik sa 22. Sjednice Općinskog vijeća**

1. **Odluka o II. Izmjenama i dopunama proračuna općine Rakovica za 2023. godinu**

Predstavnica po ovoj točci je savjetnica za proračun i financije gđa. Magdalena Bićanić. Obrazlaže da se rebalansom Proračuna predlaže smanjenje od nešto više od 670.000,00 EUR, te se radi o smanjenju od 16% u odnosu na prethodni plan. Novi iznos Proračuna bio bi 3.755.973,84 EUR. Ovim rebalansom bi se pozicije Prihoda i rashoda uskladile s realiziranim stanjem ili očekivanom realizacijom.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o II. Izmjenama i dopunama proračuna općine Rakovica za 2023. godinu

1. **Odluka o izmjeni Programa javnih potreba u kulturi općine Rakovica za 2023.godinu**

Predstavnica po ovoj točci je Pročelnica Ana Grašić, ovaj Program usklađuje se s rebalansom Proračuna. Vijećnik Milan Hodak ima pitanje vezano uz Stari Grad Drežnik, zanima ga koji je daljnji plan i da li će preći u vlasništvo Općine Rakovica zbog svih ulaganja. Pročelnica Ana Grašić govori da smo ga prijavili na ITU mehanizam, svake godine od Ministarstva culture dobijemo sredstva za sanaciju ziđa i slično. Preko ITU mehanizma išli bi na obnovu.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni Programa javnih potreba u kulturi općine Rakovica za 2023.godinu

1. **Odluka o izmjeni i dopuni Programa utroška šumskog doprinosa u 2023. godini**

Predstavnica po ovoj točci je Pročelnica Ana Grašić, ovaj Program usklađuje se s rebalansom Proračuna.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni i dopuni Programa utroška šumskog doprinosa u 2023. godini

**6. Odluka o izmjeni i dopuni Programa korištenja sredstava od raspolaganja poljoprivrednim zemljištem u vlasništvu države na području Općine Rakovica u 2023. godini**

Predstavnica po ovoj točci je Pročelnica Ana Grašić, ovaj Program usklađuje se s rebalansom Proračuna.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni i dopuni Programa korištenja sredstava od raspolaganja poljoprivrednim zemljištem u vlasništvu države na području Općine Rakovica u 2023. godini

**7. Odluka o izmjeni Programa održavanja komunalne infrastrukture u 2023. godini**

Predstavnica po ovoj točci je Pročelnica Ana Grašić, ovaj Program usklađuje se s rebalansom Proračuna.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni Programa održavanja komunalne infrastrukture u 2023. godini

**8. Program građenja komunalne infrastrukture za 2023. godinu**

Predstavnica po ovoj točci je Pročelnica Ana Grašić, pojašnjava da se financiranje građenja i održavanja komunalne infrastrukture sukladno članku 75. Zakona o komunalnom gospodarstvu planira u ukupnom iznosu od 1.048.167,61 EUR

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Program građenja komunalne infrastrukture za 2023. Godinu

**9. Program financiranja izrade Prostornog plana uređenja Općine Rakovica i poboljšanja infrastrukturno nedovoljno opremljenih i/ili neopremljenih naselja na području Općine Rakovica u 2023. Godini**

Predstavnica po ovoj točci je Pročelnica Ana Grašić, govori da se tijekom 2023. Godine od naknadae za zadržavanje nezakonito izgrađenih zgrada u portoru planira prikupiti 1.062,00 EUR. Ovaj Program greškom nije dostavljen kad i ostali Programi za 2023. Godinu.

Rasprave nije bilo

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Program financiranja izrade Prostornog plana uređenja Općine Rakovica i poboljšanja infrastrukturno nedovoljno opremljenih i/ili neopremljenih naselja na području Općine Rakovica u 2023. Godini

**10. Odluka o izmjeni i dopuni Programa financiranja izrade Prostornog plana uređenja Općine Rakovica i poboljšanja infrastrukturno nedovoljno opremljenih i/ili neopremljenih naselja na području Općine Rakovica u 2023. Godini**

Predstavnica po ovoj točci je Pročelnica Ana Grašić . Pojašnjava da se tijekom 2023. godine od naknade za zadržavanje nezakonito izgrađenih zgrada u prostoru planira se prikupiti 265,00 EUR. Prikupljena sredstva utrošit će se za: zradu urbanističkog plana uređenja, izrada/izmjene i dopune u iznosu od 265,00 EUR.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni i dopuni Programa financiranja izrade Prostornog plana uređenja Općine Rakovica i poboljšanja infrastrukturno nedovoljno opremljenih i/ili neopremljenih naselja na području Općine Rakovica u 2023. godini

**11. Odluka o izradi IX. Izmjena i dopuna prostornog plana uređenja Općine Rakovica**

Predstavnica po ovoj točci je Pročelnica Ana Grašić. Ovom Odlukom pojašnjavaju se rokovi pojedinih faza kod izmjena i dopuna i pojašnjavaju se ciljevi i način izrade. Još uvijek čekamo mišljenje od Županije. Napominje da je bilo ukupno 115 zahtjeva koja su obrađena. Nadamo se završetku izmjena i dopuna do kraja ožujka.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izradi IX. Izmjena i dopuna prostornog plana uređenja Općine Rakovica

1. **Odluka o izradi II. izmjena i dopuna Urbanističkog plana uređenja turističke zone Drežničko Selište-Čatrnja**

Predstavnica po ovoj točci je Pročelnica Ana Grašić. Pojašnjava vijećnmicima da se zmjene i dopune vrše se zbog novih saznanja i potreba nastalih protekom vremenom, odnosno usklađenja sa Zakonom, drugim propisima, programima, strategijama, projektima, a sve na osnovu potreba i inicijativa za izmjene i dopune od strane gospodarskih subjekata, vlasnika nekretnina unutar obuhvata UPU-a, trendova u turizmu i drugih gospodarskih pokazatelja na temelju kojih će se korigirati odredbe za provedbu i grafički prilozi.

Vijećnik Milan Hodak postavlja pitanje Načelniku Općine Rakovica, zanima ga da li je NP stvarno u procesu otvaranja ulaza I. u NP u Općini Rakovica. Načelnik Mihovil Bićanić odgovara da je siguran u to da će se kroz sljedeću godinu, dvije to urediti.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izradi II. izmjena i dopuna Urbanističkog plana uređenja turističke zone Drežničko Selište-Čatrnja

1. **Odluka o isplati kapitalne pomoći Spelekom d.o.o.**

Predstavnica po ovoj točci je Pročelnica Ana Grašić, govori kako je zahtjev od strane Spelekom d.o.o. stgao 05. Prosinca 2023. godin. Odluka o isplati kapitalne pomoći Spelekom d.o.o. za podmirenje tražbina drugog trgovačkog društva u iznosu od 53.000,00 EUR.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o isplati kapitalne pomoći Spelekom d.o.o.

1. **Odluka o isplati kapitalne pomoći Rakovica d.o.o.**

Predstavnica po ovoj točci je Pročelnica Ana Grašić.

Govori kako je stigao zahtjev pretkraj prosinca za Rakovica d.o.o. za troškove aktivnosti gospodarenja otpadom u iznosu od **27.823,61 EUR-a.**

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se Odluka o isplati kapitalne pomoći Rakovica d.o.o.**

1. **Odluka o usvajanju Strategije zelene urbane obnove Općine Rakovica**

Predstavnica po ovoj točci je Pročelnica Ana Grašić.

Zbog svih nepojašnjeno napisanih stvari u samoj Startegiji predlaže se odgoda ove točke za sljedeće Općinsko vijeće.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja odgoda ove točke.**

1. **Odluka o oslobađanju obveze plaćanja komunalnog doprinosa – Marko Hodak**

Predstavnica po ovoj točci je Pročelnica Ana Grašić, ukratko pojašnjava slučaj gospodina Marka hodaka iz Selišta Drežničkog, podnio je zahtjev za oslobađanjem te se isti predlaže jer zadovoljava sve uvjete za mladu obitelj.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o oslobađanju obveze plaćanja komunalnog doprinosa – Marko Hodak

1. **Odluka o izmjeni Socijalnog programa Općine Rakovica za 2023. Godinu**

Predstavnica po ovoj točci je Pročelnica Ana Grašić.

S rebalansom Proračuna donosi se izmjena socijalnog programa za 2023 godinu.

Stanje se sklađuje s realizacijom.

Rasprave nije bilo.

**Zaključak: s 8 glasova ZA, 0 glasova PROTIV i 0 SUZDRŽAN glas/ usvaja se** Odluka o izmjeni Socijalnog programa Općine Rakovica za 2023. Godinu

Kako nije bilo daljnje rasprave 23. sjednica Općinskog vijeća završava u 13:45

Zapisnik vodila Predsjednik Općinskog vijeća

Mihaela Stepić Zoran Luketić, bacc. oec.